**ВАЗИФАҲОИ ТЕХНИКӢ**

**Ҷиҳати ташкил ва ба роҳ мондани фаъолияти бригадаҳои сайёри иммунизатсионӣ дар байни аҳолии минтақаҳои дурдаст, муҳочирон ва аққалиятҳои миллӣ бо мақсади фарогирии духтароне, ки имкони ташриф ба муассисаҳои тиббӣ надоранд**

**МУҚАДДИМА**

Иммунизатсия бар зидди вируси папилломаи инсон (ВПО) як ҷузъи муҳими пешгирии саратони гардани бачадон ба ҳисоб меравад. Бо вуҷуди талошҳои мақомот ва шарикон оид ба фарогирии васеи аҳолӣ бо вояи ваксина, гурӯҳҳои муайяне аз духтарон — аз ҷумла, сокинони минтақаҳои дурдаст, муҳочирон ва ақаллиятҳои миллӣ — бинобар маҳдудияти дастрасӣ, имконият ва ё сабабҳои иҷтимоӣ аз ин хизматрасонӣ дур мемонанд.

Бо мақсади таъмини баробарии дастрасӣ ба ваксина ва фарогирии пурра, зарур аст, ки бригадаҳои сайёри иммунизатсионї ташкил шуда, бо нақша ва назорати муназзам фаъолият намоянд.

**1. МАҚСАДИ ЛОИҲА**

Ташкили бригадаҳои сайёри иммунизатсионӣ барои фарогирии духтарони мақсаднок дар минтақаҳои дурдаст ва байни аҳолии муҳочир ва ақаллиятҳои миллӣ бо риояи стандартҳои тиббӣ, ахлоқӣ ва иҷтимоӣ.

**2. ВАЗИФАҲО**

* Омодасозӣ ва муҷаҳҳаз кардани гурӯҳҳои сайёри иммунизатсионӣ;
* Идентификунї ва рӯйхати маконҳое, ки духтарон ба муассисаҳои тиббӣ дастрасӣ надоранд;
* Тартиб додани нақшаи сафари бригадаҳо бо мувофиқаи мақомоти маҳаллӣ;
* Таъмини гурӯҳҳо бо ваксинаҳо, таҷҳизоти хунукнигоҳдорӣ, маводи иттилоотӣ ва шаклҳои бақайдгирӣ;
* Гузаронидани корҳои фаҳмондадиҳӣ дар байни аҳолӣ пеш аз ташриф;
* Амалӣ намудани эмгузаронӣ дар ҷойи зист/кор/муассисаи таълимӣ;
* Сабти дурусти вояи ваксина, пешниҳоди варақаи бақайдгирӣ ва бақайдгирии ризоияти огоҳона;
* Ҳисоботдиҳӣ ва арзёбии сатҳи фарогирӣ.

**3. ГУРӮҲҲОИ МАҚСАДНОК**

* Духтарони синни 10–14-сола, ки дар минтақаҳои дурдасти деҳот зиндагӣ мекунанд;
* Духтарони муҳољир ва кӯдакони бе ҳуҷҷати расмӣ;
* Аҳолии ақаллиятҳои миллӣ ва этникӣ, ки бо сабабҳои забонӣ ё иҷтимоӣ аз хизматрасонии тиббӣ дур мондаанд;
* Гурӯҳҳои осебпазир, аз ҷумла духтароне, ки дар хонаҳои иҷора, ҷамоатҳои кӯчак ва лагерҳои ғайрирасмӣ зиндагӣ доранд.

**4. ИШТИРОКЧИЁН**

* Муассисаи давлатии «Маркази ҷумҳуриявии иммунопрофилактика» (МД МҶИ);
* Вазорати тандурустӣ ва ҳифзи иҷтимоии аҳолии ҶТ (ВТҲИА ҶТ);
* Раёсатњои тандурустї;
* Шабакаи суассисаҳои кӯмаки аввалияи тиббию санитарї (КАТС);
* Намояндагони мақомоти њокимияти давлатї, маҳаллӣ ва ҷамоатҳо;
* Ташкилотҳои шарик ва ташкилотҳои ҷомеаи шаҳрвандӣ;
* Иҷрокунандагони амалиётӣ (бригадаҳои сайёр, кормандони тиббӣ, ронандагон).

**5. ТАЛАБОТ БА ИҶРОКУНАНДА**

* Таҷрибаи қаблӣ дар ташкил ва гузаронидани маъракаҳои сайёри иммунизатсионї;
* Доштани кормандони тибби дорои сертификат ва омӯзонидашуда;
* Дастрасӣ ба таҷҳизоти нигоҳдории хунук (cold boxes, vaccine carriers);
* Қобилияти ҳамкорӣ бо мақомоти маҳаллӣ ва ҷомеаҳои маҳаллӣ;
* Қобилияти пешбурди сабти дуруст, ташвиқот ва арзёбӣ.

**6. ВАСОИТ ВА МАВОДҲОИ ЗАРУРӢ**

* Ваксинаҳои зидди ВПО ва шприцҳои якдафъаина;
* Қуттиҳои маҳви бехатар (safety boxes);
* Варақаҳои ризоияти огоҳона;
* Шаклҳои бақайдгирӣ ва ҳисоботӣ;
* Варақаҳои иттилоотӣ барои аҳолӣ;
* Лавозимоти муҳофизатии шахсӣ (дастпӯшак, ниқоб ва ғ.);
* Дастгоҳҳои назорати ҳарорат ва log-tags;
* Нақлиёти мувофиқ бо имкони ҳаракат ба минтақаҳои дурдаст.

**7. МУҲЛАТИ ИҶРО**

* Омодасозии бригадаҳо ва маводҳо: 7 рӯзи корӣ;
* Баррасии маконҳо ва таҳияи ҷадвали сафари бригадаҳо: 3 рӯзи корӣ;
* Гузаронидани маъракаи сайёр дар 2–3 марҳила (вобаста ба ноҳияҳо): 15–20 рӯзи корӣ;
* Ҷамъоварии маълумот ва ҳисоботи ҷамъбастӣ: 5 рӯзи корӣ.

**8. ШАРТҲОИ МОЛИЯВӢ**

* Маблағгузорӣ аз ҳисоби лоиҳаҳои ҳамкорӣ ё буҷети давлатӣ;
* Ҳама хароҷотҳо барои сӯзишворӣ, маоши кормандон, маводҳои тиббӣ, таҷҳизот ва логистика аз ҷониби фармоишгар тасдиқ карда мешаванд;
* Пардохт тибқи натиҷа ва шартномаи хидматрасонӣ.

**9. НАЗОРАТ ВА АРЗЁБӢ**

* Мониторинги ҷараёни сафари бригадаҳо ва сифати хизматрасонӣ;
* Назорати риояи стандартҳои эмгузаронӣ ва амният;
* Арзёбии фарогирӣ аз рӯи синну сол ва минтақа;
* Ҷамъоварии фикру мулоҳизаҳо барои беҳтарсозии марҳилаҳои минбаъда;
* Пешниҳоди ҳисоботи муфассал бо маълумоти ҷуғрофӣ, оморӣ ва сифатӣ.

**10.ШАХСОНИ ДАР ТАМОСБУДА**

###

###

### Бобохонова М.С. – муовини директори генералї оид ба корњои эпидемиологї ва иммунологї;

### Сайбурњонов Д.С. – мудири Шуъбаи коммуникатсия ва робита бо љомеа;

### Мавлонов Ф.Ш. – мудири Шуъбаи ташкилию оморї;

### Ғафуров О.Х. – сардори Шуъбаи бањисобгирии муњосибї.